Jyllandsposten, 1838-02-12
Krudtaarnet ved Randers. Sr. 100,000 Pd., siger hundrede tusinde Pund Krudt findes for nærværende Øieblik i Beholdning opbevaret i Krudttaarnet ved Randers. Bygningen er opført i den saakaldte Tøihuushave, der afgiver en behagelig Spadsereplads for Jndvaanerne i Byen. Krudttaarnet er bygget i Fiirkant med Grundmuur, dets Sidemure ere omtrent 30 Alen lange og 4 Alen høie, med derpaa anbragt spidsopløbende Tegltag, i hvis øverste Toppunkt forenes 4 til Jorden nedløbende Tordenafledere. Tvende store Porte findes paa den søndre og nordre Side, bestemte til Gjennemkjørsel midt igjennem Bygningen. Paa den østre og vestre Gavl ere derimod 4 Luger og 4 mindre Aabninger. Sidstes Hensigt maa enten være at forsyne Bygningens indre Rum med Lysning eller muligen ogsaa for at afgive de fornødne Lufthuller. Rundt omkring Bygningen er anbragt en temmelig høi Vold, der saaledes danner et Værn og Beskyttelsesmiddel mod den større Skade, som unægtelig vilde foranlediges ved det fritbeliggende Krudttaarn, i Tilfælde Ulykken af en Explosion skete. Dog ingenlunde berolige man sig ved den Tanke, at denne lille Skandse skulde formaae at afvende Følgerne af et Rædsels-Optrin af denne Art, som her ere uberegnelige. Thi Explosionen af en Beholdning som her af 100,000 Pd. Krudt, og det kun i en Afstand af 1000 Skridtmellem Krudtaarn og Kjøbstad, vilde afstedkomme den meest rædsomme Ødelæggelse, som langtfra ei vilde indskrænke sig til Beskadigelsen af Ruder og Tagsteene alene, men som med Grund kunde formodes at vilde kræve mangfoldige Menneskeoffere, ligesom en betydelig Deel Bygninger derved vilde blive demolerede. J frisk Minde staaer endnu for os den skrækkelige Beretning, som for faa Aar siden indløb fra München, hvor Krudttaarnet sammesteds, som ikkun indeholdt en Fjerdedeel af ovennævnte Qvantum, nemlig 25,000 Pd. Krudt, og det endog i en Afstand af en halv Miil borte fra Byen, anrettede ved Explosionen saa uhørt en Skade, at alle Ruderne sprang i Husene, Tagene styrtede ned i Gaderne og Bygningerne bleve meere eller mindre beskadigede, foruden andre Ulykker. Hvilken Elendighed vilde her altsaa et paafølge, som Gud forbyde, naar de 100,000 Pd. Krudt sprang i Luften, Og svæve Randers Jndvaanere ikke hvert Øieblik i denne Fare, Kan ei Tilfældet det frygtelige – her ramme de fredelige Borgere, som det skeete i München, og for endeel Aar tilbage med Krudttaarnet ved Kjøbenhavns Østerport, ligesom paa andre Steder, Man kan vel endog antage, at Krudttaarnet i Randers ulige meere er udsat for saadant Uheld end disse andre var det, thi en saadan frygtet Gjæst kan aldrig opslaae sit Tag paa et farligere Sted end netop i en Lysthave, hvor Tobakspiben, Fyrtøi og Cigarrygning hører hjemme, og hvor det staaer i de Nys gjerriges Magt til enhver Tid, ubeseet af den enkelte Skildvagt, paa denne modsatte Side at bestige Volden. Hertil kommer, at Landeveien er Krudttaarnet aldeles tæt forbiløbende mod Sønden, som formedelst den frugtbare Omegn er saare meget befaren. Endvidere begrændses dette Terrain af Vagtstuen, Artilleriekassernen, samt den store Tøihuusbygning for Nørre-Jylland, hvilke Bygninger alle findes beliggende østen for Krudttaarnet. Skulde nu den Ulykke indtræffe, at Jldsvaade skulde opkomme i disse Bygninger med stærk østen Vind, vilde det vel endog være en aldeles Umulighed at undgaae Krudttaarnets Sprængning. Neppe ere derfor Beboerne ved Foden af Vesuv og Ætna den Fare undergiven, som de det mordanrettende Krudttaarn tilgrændsende Familier ere, thi hine erholde almindeligen stedse forud det drønende Varsel, forinden Jldsvælget begynder sin Sprudlen, men Krudttaarnet er taus som en Muur, og lader i det Øieblik den rædsomme Explosion finder Sted, Mange glemme hvor Knaldet kom fra. Man vil saaledes vist ei kunne nægte den overhængende Fare der knytter sig til det stærkt fyldte Krudttaarns nærværende Beliggenhed, og man har derfor grundet Haab til at formode, at de respective Autoriteter, saavel af den militaire som civile Stand, til Betryggelse for en ei ubetydelig Kjøbstad og velbebygget Omegn, vil være betænkt paa at henvende Regjeringens Opmærksomhed paa en eller anden Foranstaltning, hvorved de det farlige Krudttaarn tilgrændsende Jndivider ei længere behøve at skylde deres Tilværelse et blot Tilfælde, som hidindtil heldigen har afværget en Ulykke, som til en anden Tid mulig kunde gjøre enhver Forholdsregel overflødig. Fyr paa Jyllands Kyst. (Sluttet. See forr. Nr.)